Turneringen løber fra den 11. til den 25. juni i Aarhus, Aalborg, Viborg og Herning, og der er brug for op mod 1000 frivillige, hvor omkring 200 skal findes i Aalborg-området. - Vi skal for eksempel bruge ekstra hænder til akkreditering, transport og logistik, promotion og events, håndteringen af medierne, på stadion, i fanzonen og omkring service og hospitality, siger Søren Thorst, Eventchef i Aalborg Kommune og regional tovholder på slutrunden. Aalborg, lægger græs til tre kampe, blandt andet åbningskampen mellem Schweiz og Danmark. Så hvis man er over 18 er muligheden der for at blive del af den store fodboldfest. - Der bliver blandt andet tale om en lang række fordele, som for eksempel arbejdstøj med U21-logoer, mad og forplejning, entre til gruppekampene i den by, man arbejder samt entre til finalen i Aarhus den 25. juni, siger Søren Thorst.

Opsummering:
Når UEFA Under 21 Championships går i gang til sommer er det muligt at være med helt tæt på - som frivillig.